CELEX: 32021D1822
Language: hr
Date: 2021-10-15 00:00:00
Title: Provedbena odluka Vijeća (EU) 2021/1822 od 15. listopada 2021. o imenovanju predsjednika Europskog nadzornog tijela za vrijednosne papire i tržišta kapitala (ESMA)

19.10.2021   
               
               
                  HR
               
               
                  Službeni list Europske unije
               
               
                  L 369/9
               
            
         PROVEDBENA ODLUKA VIJEĆA (EU) 2021/1822
         od 15. listopada 2021.
         o imenovanju predsjednika Europskog nadzornog tijela za vrijednosne papire i tržišta kapitala (ESMA)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1095/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europsko nadzorno tijelo za vrijednosne papire i tržišta kapitala), o izmjeni Odluke br. 716/2009/EZ i o stavljanju izvan snage Odluke Komisije 2009/77/EZ (1), a posebno njezin članak 48. stavak 2.,
         budući da:
         
                     (1)
                  
                  
                     U skladu s člankom 48. stavkom 2. Uredbe (EU) br. 1095/2010 koja je izmijenjena Uredbom (EU) 2019/2175 Europskog parlamenta i Vijeća od (2), Vijeće nakon potvrde Europskog parlamenta donosi odluku o imenovanju predsjednika, na temelju užeg popisa kvalificiranih kandidata koji je sastavio Odbor nadzornih tijela ESMA-e.
                  
               
                     (2)
                  
                  
                     Vijeće je 26. studenoga 2020. dobilo uži popis s trima kandidatima koje je Odbor nadzornih tijela ESMA-e odabrao za dužnost predsjednika ESMA-e.
                  
               
                     (3)
                  
                  
                     Predsjedništvo je 11. prosinca 2020. u ime država članica obavilo razgovore s tim trima kandidatima.
                  
               
                     (4)
                  
                  
                     Odbor stalnih predstavnika 22. rujna 2021. postigao je dogovor o jednom od kandidata koji su ušli u uži izbor za mjesto predsjednika ESMA-e: gđi Vereni ROSS.
                  
               
                     (5)
                  
                  
                     Vijeće je 29. rujna 2021. poslalo pismo Europskom parlamentu u kojem je navelo da će, ako Europski parlament potvrdi gđu Verenu ROSS za dužnost predsjednice ESMA-e, Vijeće donijeti odluku o njezinu imenovanju predsjednicom ESMA-e.
                  
               
                     (6)
                  
                  
                     Europski parlament potvrdio je 5. listopada 2021. gđu Verenu ROSS za dužnost predsjednice ESMA-e,
                  
               DONIJELO JE OVU ODLUKU:
         
            Članak 1.
            Gđa Verena ROSS imenuje se predsjednicom Europskog nadzornog tijela za vrijednosne papire i tržišta kapitala (ESMA) na razdoblje od pet godina počevši od 1. studenoga 2021.
         
         
            Članak 2.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Luxembourgu 15. listopada 2021.
            
               
                  Za Vijeće
               
               
                  Predsjednik
               
               J. CIGLER KRALJ
            
         
         
            (1)  SL L 331, 15.12.2010., str. 84.
         
         
            (2)  Uredba (EU) 2019/2175 Europskog parlamenta i Vijeća od 18. prosinca 2019. o izmjeni Uredbe (EU) br. 1093/2010 o osnivanju europskog nadzornog tijela (Europskog nadzornog tijela za bankarstvo), Uredbe (EU) br. 1094/2010 o osnivanju Europskog nadzornog tijela (Europsko nadzorno tijelo za osiguranje i strukovno mirovinsko osiguranje), Uredbe (EU) br. 1095/2010 o osnivanju europskog nadzornog tijela (Europskog nadzornog tijela za vrijednosne papire i tržišta kapitala), Uredbe (EU) br. 600/2014 o tržištima financijskih instrumenata, Uredbe (EU) 2016/1011 o indeksima koji se upotrebljavaju kao referentne vrijednosti u financijskim instrumentima i financijskim ugovorima ili za mjerenje uspješnosti investicijskih fondova i Uredbe (EU) 2015/847 o informacijama koje su priložene prijenosu novčanih sredstava (SL L 334, 27.12.2019., str. 1.).